Javanese - Panglipur Kitab Suci - Comfort Scriptures 2 Korintus 1:2-4 Sih-rahmat lan tentrem-rahayu saka Yehuwah, Rama kita, lan saka Gusti Yesus Kristus anaa ing kowe kabeh. 3 Pinujia Yehuwah, Ramane Gusti kita Yesus Kristus, Rama kang kebak sih palimirma lan Yehuwah kang dadi sumbering panglipur, 4 kang nglipur aku kabeh ing sajroning kasusahanku, satemah aku padha bisa nglipur wong-wong kang nandhang sarupaning kasangsaran kanthi panglipur peparinge Yehuwah marang aku dhewe. Wulang Bebasan 15:13 Ati seneng mbingarake polatan, nanging ati kang sedhih ngendhokake semangat. 1 Para Raja 8:66 Ing dina kang kaping wolu wong akeh mau padha kadhawuhan bubaran. Wong-wong iku nuli padha nyuwunake berkah Sang Prabu, sawuse mangkono banjur padha mulih menyang ing tarube dhewe-dhewe kalawan suka-suka lan bungah-bungah ing bab sakehing prakara kang becik kang katandukake dening Sang Yehuwah marang Sang Prabu Dawud, abdine, lan marang wong Israel, umate. 1 Buku Sejarahe - I Babad 16:10 Digedhe atimu ana ing asmane kang suci, cikben abungah-bungah wong kang padha ngupaya Pangeran Yehuwah! Wulang Bebasan 12:25 Sumelanging ati ndadekake wungkuking wong, nanging pitembungan kang becik iku ndadekake senenge atine. Wulang Bebasan 13:12 Pangarep-arep kang kasumenekake, gawe sedhihing ati, nanging pepenginan kang katutugan iku wit panguripan. Yesaya 30:26 Padhanging rembulan purnama banjur bakal kaya padhanging srengenge kang sumorot sumelet, tuwin padhanging srengenge kang sumelet iku banjur bakal tikel kaping pitu, yaiku kaya padhange pitung dina, samangsa Sang Yehuwah mblebed tatune umate sarta nyarasake tilase kagebugan. Hosea 13:8 Ingsun ngrawuhi wong-wong iku kaya bruwang wadon kang kelangan anak, Sunsuwek-suwek dhadhane. Sunmangsa ana ing kono, kaya singa, banjur bakal kaowol-owol dening sato galak ing ara-ara. 1 Samuel 1:8,10 Elkana, somahe nuli mituturi mangkene: "Hana, yagene kowe nangis lan apa sebabe kowe emoh mangan? Ajine awakku apa ora ngungkuli anak lanang sepuluh?" 10 lan kalawan ati kang sedhih Hana nyenyuwun marang Sang Yehuwah, kambi nangis senggrak-senggruk. Masmur 25:16,17 Paduka mugi karsaa mirsani lan melasi kawula, awit
kawula kepencil tuwin kesrakat. 17 Paduka mugi karsaa nglonggaraken manah kawula ingkang karupekan punika, mugi karsaa ngluwari kawula saking karibedan kawula! Masmur 34:18 Manawa para wong mursid sesambat marang Pangeran Yehuwah, banjur dipiyarsakake, sarta padha diluwari saka ing sakehing rerubede. Masmur 38:9 kawula nglempuruk, katelasan kakiyatan, kawula asesambat amargi manah kawula trataban. Masmur 55:5 Manah kawula ngolang-ngaling, tuwin pagirising pejah ngebruki kawula. Masmur 61:3,4 Saking pungkasaning bumi kawula nyebut asma Paduka, amargi manah kawula lesu nglentrih, Paduka mugi karsaa nuntun kawula minggah ing redi parang ingkang kinggilen tumrap kawula. 4 Paduka punika saestu dados papan pangayoman kawula, menara ingkang santosa wonten ing ngajenging mengsah. Masmur 62:9 He umat, tansah padha kumandela marang Panjenengane, sarasaning atimu sokna ana ing ngarsane, Gusti Yehuwah iku pangayoman kita. (Selah) Masmur 73:26 Sanadyan daging lan manah kawula telas, sirna, ing salaminipun tetep Gusti Yehuwah ingkang dados peparang saha panduman kawula. Masmur 77:3,4 Ing dina karubedan aku ngupaya Pangeran; ing wayah bengi tanganku dakegarake, lan ora banjur kesel, nyawaku lumuh diarih-arih. 4 Manawa aku ngangen-angen marang Yehuwah, banjur ngadhuh-adhuh, manawa dakrasak-rasakake, nyawaku saya lungkrah lesu. (Selah) Masmur 86:11 Dhuh Yehuwah, kawula mugi Paduka tedahaken margi Paduka, supados lampah kawula manuta ing kaleresan Paduka; manah kawula mugi Paduka golongaken supados ajrih-asih dhumateng asma Paduka. Masmur 109:22 Kawula nandhang sangsara saha kakirangan saha manah kawula karujit-rujit wonten ing batos kawula, Masmur 112:7,8 ora wedi marang kabar kang ala, atine teteg, kumandel banget marang Pangeran Yehuwah, 8 atine santosa, ora kadunungan wedi, temah nganggep remeh marang para satrune. Masmur 143:4 Nyawa kawula nglentrih lemes wonten ing batos kawula, manah kawula legeg-legeg wonten ing badan kawula. Masmur 147:3 Panjenengane mulihake wong kang pepes atine, padha diblebedi tatune.
Wulang Bebasan 14:30 Ati kang sareh iku nyegerake awak, nanging watak drengki iku ngroposake balung. Kohelet 1:13 kencenging atiku sumedya mriksa lan naliti kalawan kawicaksanan marang samubarang kabeh kang kalakon ana ing sangisoring langit. Iku pagawean kang angel kang diparingake dening Gusti Yehuwah marang para anaking manungsa, supaya bisaa gawe kesele awake dhewe. Kohelet 2:10 Aku ora ngalang-alangi mripatku tumrap sakehing kekarepane, sarta aku ora ngampah atiku ing bab apa bae kang disenengi, sabab atiku bungah marga saka sakehing kangelanku, lan yaiku wohing sakehe kangelanku. Kohelet 2:22,23 Apa ta paedahe nindakake samubarang kalawan ngrekasa ana ing sangisoring langit lan kang jumedhul saka ing pepenginaning atine iku? 23 Uripe kebak ing kasusahan lan pagaweane kebak bab-bab kang gawe susahing ati, malah ing wayah bengi atine ora tentrem. Iku uga tanpa paedah. Kohelet 11:10 Mulane panggrantes buwangen saka ing atimu lan edohna kasusahan saka ing awakmu, amarga anom lan bangbang wetaning ngaurip iku tanpa guna. Yesaya 30:29 Kowe bakal padha ngrepekake kekidungan kaya ing wektu bengi nalika wong sesuci ngarepake riaya, sarta kowe bakal padha seneng-seneng kaya manawa wong lumaku digameli ing suling arep munggah ing gununge Sang Yehuwah, ing Gunung-Parange Israel. Yesaya 57:15 Awit mangkene pangandikane Kang Mahaluhur lan Kang Mahamulya, kang lenggah ing dhampar ing salawase lan kang asma Kang Mahasuci: "Ingsun lenggah ing papan kang dhuwur lan suci nanging uga nunggil karo wong kang rempu lan andhap-asor, prelu nyantosakake atine para wong kang andhap-asor sarta nguripake atine para wong kang rempu. Yesaya 65:14 para abdiningSun bakal surak-surak marga saka senenging atine, nanging sira bakal padha sambat-sambat marga saka padha prihatin, sarta sira bakal padha nangis marga pepes semangatira. Yesaya 66:13,14 Kayadene wong kang dilipur dening biyunge, iya kaya mangkono anggoningSun iki bakal nglipur sira kabeh; sira bakal padha dilipur ana ing Yerusalem. 14 Manawa sira padha nyumurupi kang mangkono iku, atinira bakal bungah, sarta sira bakal padha kaya suket enom kang seger thukule; astaning Yehuwah banjur bakal kelair marang para abdine, sarta bebendune marang para satrune.
Yeremia 15:16 Samangsa kawula pinanggih kaliyan sabda pangandika Paduka, lajeng kawula raosaken nikmatipun; pangandika Paduka punika dados kabingahan kawula saha nyenengaken manah kawula, amargi asma Paduka sinebut tumrap kawula, dhuh Sang Yehuwah, Gustinipun ingkang sarwa dumados. Yeremia 24:7 Bakal Sunparingi ati kang wanuh marang Ingsun, yaiku manawa Ingsun iku Yehuwah. Wong iku bakal padha dadi umatingSun lan Ingsun dadi Yehuwahe, amarga bakal padha mratobat marang Ingsun kanthi gumolonging atine. Yohanes 14:1 Atimu aja melang-melang; padha kumandela marang Yehuwah; uga kumandela marang Aku. Yohanes 14:27 Kowe padha daktinggali tentrem-rahayu. Tentrem-rahayuku dakwenehake marang kowe, lan apa kang dakwenehake iku ora kaya pawewehe jagat marang kowe. Atimu aja melang-melang lan aja giris. Yohanes 16:6 Ananging marga kowe padha dakkandhani bab iku mau, temah atimu sedhih. Yohanes 16:22 Mangkono uga kowe samengko iya padha nandhang susah, nanging Aku bakal nemoni kowe maneh, temahan bakal padha bungah atimu lan ora ana wong siji-sijia kang bisa ngrebut kabungahanmu saka kowe. Lelakone Para Rasul 2:46 Sadina-dina tansah padha nglumpuk ana ing Padaleman Suci kalawan tegen sarta saiyeg. Padha nyuwil-nyuwil roti ana ing omahe kanthi giliran, padha mangan bebarengan kalawan bungah lan ati kang tulus, Roma 9:2 menawa aku nandhang prihatin banget, lan tansah sedhih. 2 Korintus 2:4 Sabab anggonku nulis marang kowe iku kanthi was-was lan sedhihing ati kang banget lan kanthi netesake eluh akeh, ora supaya kowe dadi sedhih, nanging supaya kowe padha sumurup sapira gedhene katresnanku marang kowe kabeh. Efesus 5:19 lan padha ngucapa tumraping siji lan sijine nganggo masmur, kidung pamuji lan kidung kasukman. Ngidunga lan surak-suraka kagem Gusti kanthi tulusing ati. Pastor T. John Franklin Church of Salvation, Healing, and Deliverance COS-HAD.org